Po uspješno okončanom postupku prijave na Javni poziv 2023 nezaposlena osoba/aplikant je u obavezi provjeriti svoju kvalificiranost za učešće u Programu sufinansiranja samozapošljavanja – Start up 2023 u nadležnoj kantonalnoj/županijskoj službi za zapošljavanje. Nakon što je provjerom utvrđeno koje su od prijavljenih nezaposlenih osoba/aplikanata kvalificirane za učešće u Programu, Služba poziva kvalificiranu nezaposlenu osobu/aplikanta da dostavi potrebnu dokumentaciju kako bi se pristupilo zaključivanju ugovora o sufinansiranju samozapošljavanja.

Dole pobrojani koraci se odnose samo na nezaposlene osobe/aplikante koje su kvalificirane za učešće u Programu.

1. Kvalificirani aplikant je dužan u roku od 60 dana od dana podnošenja prijave na Javni poziv/pokretanja liste čekanja registrirati samostalnu djelatnost/privredno društvo kod nadležnih institucija, te u ostavljenom roku, a nakon registracije kod nadležnih institucija, izvršiti registraciju, u svojstvu djelatnosti/društva, na web portalu Zavoda: [www.fzzz.ba](http://www.fzzz.ba), te u cilju zaključivanja ugovora o sufinansiranju samozapošljavanja, Službi dostaviti sljedeću dokumentaciju:

* isprintan i svojeručno potpisan*Obrazac prijave,*
* ovjerenu kopiju rješenja o registraciji djelatnosti/društva, čiji datum izdavanja je nakon datuma podnošenja prijave na Javni poziv,
* kopiju Uvjerenja o poreznoj registraciji (ID broj),
* dokaz o računu (karton deponiranih potpisa, ugovor o tekućem računu sa bankom, ili potvrda o računu),
* dokaz na osnovu kojeg se iznos sufinanciranja povećava za 10% sukladno odredbama Programa.
* dokaz kojim se potvrđuje status demobiliziranog branioca/branitelja, odnosno demobiliziranog branioca/ branitelja dobrovoljca (samo za mjeru „Poduzetništvo za demobilizirane branioce/branitelje 2023“).

U slučaju zapošljavanja dodatne osobe, kvalificirani aplikant dostavlja:

* isprintan i popunjen Obrazac o sufinanciranim osobama (Obrazac SO), ovjeren i potpisan od ovlaštene osobe, koji je dostupan na web portalu Zavoda,
* kopiju ugovora o radu s nezaposlenom osobom koju zapošljava ili s kojom pokreće djelatnost/društvo,
* dokaz na osnovu kojeg se iznos sufinanciranja povećava za 10% sukladno odredbama Programa.
* dokaz kojim se potvrđuje status demobiliziranog branioca/branitelja, odnosno demobiliziranog branioca/ branitelja dobrovoljca (samo za mjeru „Poduzetništvo za demobilizirane branioce/branitelje 2023“).

1. Rok za zaključenje ugovora, od strane svih potpisnika o sufinansiranju samozapošljavanja je 30 dana od dana izvršene registracije na portalu Zavodu.
2. Poslodavac može zaključiti ugovor o radu i izvršiti prijavu osobe na Poreznu upravu Federacije BiH - obrazac JS 3100 na dan apliciranja na Javni poziv, s tim što će se ugovor o sufinansiranju samozapošljavanja zaključiti samo sa poslodavcima koji ispunjavaju uvjete Programa.
3. Kvalificirani aplikant, sudjelovanjem u Programu, pristaje da Zavod obrađuje njegove lične/osobne podatke u svrhu provođenja Programa, te da se njegovi podaci koji se odnose na ime i prezime fizičke osobe mogu objaviti na web portalu Zavoda: [www.fzzz.ba](http://www.fzzz.ba), u svrhu informiranja javnosti o prijavama na Javni poziv te radi transparentnosti provođenja Programa.
4. Potpisom i ovjerom ove prijave kvalificirani aplikant potvrđuje da je upoznat s Programom sufinanciranja samozapošljavanja Start up 2023, te pristaje na uvjete utvrđene istim.